Denne nye pressede situation kan have været en del af baggrunden for udvandringen omkring år [[450]] til det centrale og nordlige [[England]] og [[East Anglia]]. [[Romersk Britannien|Britannien]] havde indtil da været en romersk provins, men den var blevet opgivet som følge af romernes vanskeligheder med at holde sammen på [[Romerriget|riget]] i [[folkevandringstiden]]. Anglerne og [[sakser]]ne blev egentlig tilkaldt som lejesoldater i de konflikter, der udspillede sig mellem de [[kelter|keltiske]] stammer efter romernes rømning, men de og en gruppe [[jyder]] satte sig efterfølgende fast i landet og fortrængte [[kelter]]ne til [[Wales]] og [[Cornwall]]. I begyndelsen var der krig mellem anglere og saksere, som ikke kunne udstå synet af den anden. Senere fandt de dog sammen. Denne [[migration]] førte til at deres nye hjemland blev opkaldt efter dem, og herfra stammer navnet ''England''. Et af den moderne verdens hovedsprog har altså sit navn fra Angler og Angel.
Historie